În prima licitaţie, Finanţele au redeschis o emisiune de obligaţiuni tip benchmark scadentă în aprilie 2028 şi au împrumutat de la bănci suma de 400 mil. lei, în linie cu valoarea programată, la o dobândă anuală de 6,35%.
La licitaţie au participat şapte dealeri primari, adică cei care au cumpărat obligaţiunile, trimiţând oferte atât în cont propriu, cât şi în contul clienţilor persoane fizice şi juridice.
Volumul total al cererii a fost de 520 mil. lei, din care băncile au oferit în nume şi cont propriu 517 mil. lei.
Din suma totală adjudecată, de 400 mil. lei, băncile au oferit în nume şi cont propriu 397 mil. lei, în timp ce ofertele necompetitive au fost 3 mil. lei.
La cea de-a doua licitaţie, Ministerul Finanţelor a redeschis o emisiune de titluri de stat scadentă în aprilie 2031 şi a împrumutat de la bănci suma de 400 mil. lei, la o dobândă anuală de 6,70%.
La licitaţie au participat şapte dealeri primari.
Volumul total al cererii a fost de 419,5 mil. lei, din care ofertele necompetitive au însumat 10,5 mil. lei.
Din suma totală adjudecată, de 400 mil. lei, băncile au oferit în nume şi cont propriu 389,5 mil. lei, iar ofertele necompetitive au însumat 10,5 mil. lei, scrie Ziarul Financiar.
(sursa: Mediafax)